Case ID: 1228500
Sentence 4: Belə ki, iş materialları və məhkəmə iclasında tədqiq edilmiş məhkumun şəxsi işində olan sənədlərlə müəyyən olunur ki, MəhkumTərtər Hərbi Məhkəməsinin xx xxxx 2018-ci il tarixli 1(098)-146/2018 saylı hökmünə əsasən Azərbaycan Respublikası Cinayət Məcəlləsinin 134, 150.2.1, 150.2.4, 150.2.5, 274, 329.3, 331.2, 331.3, 338.1, 338.2 və 341.3-cü maddələri ilə təqsirli bilinib qəti olaraq 15 (on beş) il müddətə azadlıqdan məhrumetmə cəzasına məhkum edilmişdir ondan ötrü ki, o, zərərçəkmiş şəxsi öldürməklə və sağlamlığına ağır zərər vurmaqla hədələmiş, təkrarən, qabaqcadan əlbir olan bir qrup şəxs halında, zərərçəkmiş şəxslərə qarşı xüsusi amansızlıqla, zərərçəkmiş şəxslərə zor tətbiq etməklə və ya belə zor tətbiq hədəsi ilə və zərərçəkmiş şəxslərin köməksiz vəziyyətindən istifadə etməklə uşaqbazlıq və seksual xarakterli digər zorakılıq hərəkətləri etmiş, Azərbaycan Respublikasının vətəndaşı olmaqla Azərbaycan Respublikasının suverenliyi, toxunulmazlığı, dövlət təhlükəsizliyi və müdafiə qabiliyyəti zərərinə olaraq düşmən tərəfinə keçməklə, casusluq etməklə, dövlət sirrini xarici dövlətə ötürməklə, Azərbaycan Respublikasına qarşı düşmənçilik fəaliyyəti aparmaqda xarici dövlətə və onun nümayəndələrinə kömək etməklə dövlətə xəyanət etmiş, döyüş şəraitində, qabaqcadan əlbir olan bir qrup şəxs halında, silah tətbiq etməklə, habelə hərbi qulluq vəzifəsini yerinə yetirən digər şəxslərə müqavimət göstərməklə, zor tətbiq etmə və zor tətbiq etmə hədəsi ilə onları qulluq vəzifələrini pozmağa məcbur etməsi ağır nəticələrə səbəb olmuş, rəis kimi hərbi xidmət üzrə vəzifələrin yerinə yetirilməsi zamanı və belə vəzifələrin yerinə yetirilməsi ilə əlaqədar öz tabeliyində olan şəxsləri təhqir etmiş, döymüş və işgəncə vermiş, Azərbaycan Respublikasına qəfil hücumun vaxtında aşkara çıxarılması və dəf edilməsi, habelə, təhlükəsizliyinin təmin edilməsi üzrə döyüş növbəsi çəkmə qaydalarını pozması dövlətin təhlükəsizlik mənafeyinə zərər vurmuş və ağır nəticələrə səbəb olmuş, döyüş şəraitində, rəis kimi, bir qrup şəxs halında, müntəzəm olaraq, tamahkarlıq məqsədi ilə, silahdan istifadə etməklə, digər şəxsi marağa görə, hakimiyyətdən sui-istifadə etməsi, hakimiyyət həddini aşması və hakimiyyətdən qəsdən istifadə etməməsi ağır nəticələrə səbəb olmuşdur.